Akrosoma
Akrosoma – į lizosomą panaši pūslelė, kuri sudaro kepurę, uždengiančią apie 2/3 spermatozoido galvutės. Joje sukaupti įvairūs hidroliziniai fermentai – hialuronidazė, neuramidazė, rūgštinė fosfatazė bei tripsino tipo serininė proteazė – akrozinas. Akrosomą supa išorinė ir vidinė membrana. Akrosomos fermentai atsakingi už spermatozoido prasiskverbimą pro kiaušialąstės apvalkalą (zona pellucida). Prasiskverbimas vadinamas akrosomine reakcija.